kardosdrur/scandi-wiki huggingface dataset:
Mazda

() er en japansk bilfabrikant med hovedsæde i Fuchu, Hiroshima, Japan.

I 2007 fabrikerede Mazda næsten 1,3 mio. køretøjer til verdensmarkedet, majoriteten (næsten 1 million) blev fremstillet på virksomhedens japanske fabrikker, mens den resterende del blev fremstillet på fabrikker omkring i verden.

Mazda har haft stor succes med deres MX-5, som er en åben 2 personers roadster.

Mazda har deltaget og vundet mange sejre inden for Le Mans.

Mazda blev især kendt på deres rotationsmotor (wankelmotor), som de også benyttede indenfor motorsport. 

Ideen kom fra tyskereren Felix Wankel.

Mazda's SkyActive Teknologyfilosofi handler om gøre bilerne lave i vægt, for dermed få bedre brændstoføkonomi og samtidigt give bedre sikkerhed, og mere køreglæde.

I 1970'erne kom Mazda i økonomiske vanskeligheder, og søgte en investor, og da de samtidigt ville sælge biler i Amerika, begyndte de at samarbejde med Ford, begge har bidraget med ideer og joint ventures.

Historie 
I 1920 blev mærket grundlagt, til fremstilling og isolation af kork. 

I 1930 begyndte en produktion af motorcykler, som året efter udviklede sig til også at omfatte lette vare- og lastbiler. 

Mazdas første personbil blev sat i produktion i 1960.

De første personbiler var små, og først i 1966, da Mazda havde produceret 2 mio. køretøjer, kom der en større bil på 1500 cm3. Med disse større biler fik Mazda fodfæste på eksportmarkederne. I 30 år fra midten af 1960'erne byggede Mazda ved siden af mere konventionelle biler en række sportslige modeller med Wankelmotorer.

Fra 1979 til 2010 har Mazda haft et partnerskab med Ford Motor Company. Efter 2010 har Mazda udviklet bilerne alene, og har ikke samarbejde med Ford længere, da de valgte at sælge deres aktier. De begyndte i 1987 en fælles produktion i USA, og visse modeller sælges som både Ford og Mazda.

Modelprogram

Aktuelle modeller

Tidligere modeller (udvalg) 
 121
 323
 626
 818
 929
 MX-3
 RX-7
 Familia
 Premacy
 MPV
 Tribute
 B-Serie
 E-Serie

Kilder

Eksterne henvisninger 

 Officielt websted

 
Etableret i 1920
Hiroshima
Harald Petersen (instrumentmager)

Harald Petersen (22. marts 1910 – 3. maj 1969) er en internationalt kendt dansk guitarbygger.

Harald Petersen byggede primært klassiske guitarer, men også jazzguitarer og andre strengeinstrumenter. Harald Petersen solgte hans instrumenter igennem musikforretningen Marno Sørensen inden han i 1950 rejste til England, hvorfra hans kone kom.

Der kom først rigtig gang i hans kariere da han kom i kontakt med Len Williams, som havde "Spanish Guitar Centre" i London. Len Williams er far til den kendte engelske klassiske guitarspiller John Williams, som også spillede en mindekoncert for Harald Petersen efter hans død. Guitarerne fra denne periode har på etiketten påtrykt: "sole agents, spanish guitar centre, London England". Denne enedistrubition ophørte dog før Harald Petersens død.

Harald Petersen lavede til sidst 3 modeller kaldet hhv. A, B og C. I modsætning til sædvanen inden for klassiske guitarer var C-modellen den fineste. Forskellen bestod i materialevalget og detaljerne, f.eks. var rosetten mere kompliceret i C-modellen, og A-modellen havde et simplere hoved en B- og C-modellerne.

Efter Harald Petersens død overtog hans sønner Tom og Peter forretningen, indtil de lukkede den i 1983. I sønnernes tid ændrede de etiketten fra "Harald Petersen" til "Petersen" med undtagelse af de første guitarer efter faderens død, hvor sønnerne underskrev på faderens etiket.

Harald Petersen fik i sin tid i Danmark bl.a. solgt en jazzguitar til Svend Asmussen og i England har bl.a. Paul McCartney spillet på Petersens guitarer.

Musikinstrumentmagere
Håndværkere fra Danmark
Danskere i 1900-tallet
Høreforeningen

Høreforeningen er en dansk forening og interesseorganisation, der varetager interesser for danskere med høreproblemer.
Foreningens fokus har siden begyndelsen været at forbedre forholdene for mennesker med høreproblemer. Udover sit folkeoplysningsmæssige aspekt har foreningen bl.a. sikret gratis høreapparater og batterier. Foreningen har ca. 8.000 medlemmer og er medlem af Danske Handicaporganisationer (DH). Op imod hver sjette dansker har høreproblemer eller anslået ca. 800.000 danskere har høreproblemer.

Høreforeningen tilbyder bl.a. tolkeformidling, støjkasser (til undervisning i 6. klasse), høreguider, ungeguider, informatører, bisidderservice, kontaktpersoner, netværksgrupper, kurser og har særlige tilbud for børn og unge.

Foreningens medlemsblad hedder Hørelsen og udkommer 6 gange årligt. I december 2011 var oplagstallet på 10.500 eksemplarer.

Historie 
Høreforeningen er grundlagt i 1912 under navnet "Tunghøres Vel" og var den første tunghøreforening i Norden. I 1934 ændrede foreningen navn til Dansk Tunghøreforening. Foreningen fik navnet Landsforeningen for Bedre Hørelse i 1962. Seneste navneændring skete i 2006, hvor foreningen ændrede navn til Høreforeningen.

Foreningens formål 
Foreningens formål er ifølge Høreforeningens vedtægter §1:
Høreforeningen arbejder for bedre livsvilkår for de mennesker, der er berørt af høreproblemer eller sygdomme i øret. Høreforeningen søger såvel centralt og lokalt indflydelse på, at disse borgere får de samme muligheder for at kom­munikere og for at deltage i samfundet som normalthørende medborgere har.
Forebyggelse og støj: Høreforeningen arbejder for at nedsætte eller helt forhindre risici for høre­skad­er i forbindelse med støj på uddannelsesinstitutioner, på arbejdspladsen og i fritiden.
Støtte og information: Høreforeningen arbejder på at informere om ørets sygdomme, høreproblemer, hjælpemidler m.v. samt på at støtte medlemmerne i at håndtere tilværelsen som høreskadet/hørehandicappet.

Organisationsstruktur 
Landsmødet er Høreforeningens øverste myndighed og afholdes hvert fjerde år. Hovedbestyrelsen udgør foreningens landsdækkende ledelse og består af 12 medlemmer: 2 medlemmer fra hver af de 5 regioner, samt formand og næstformand. Foreningens landsformand er Majbritt Garbul Tobberup. Der findes ingen regionsafdelinger, men en lang række lokalafdelinger over hele landet. Desuden findes en række udvalg.

Se også 
 :sv:Hörselskadades riksförbund – en lignende svensk forening
 Hørselshemmedes Landsforbund – en lignende norsk forening

Kilder

Eksterne henvisninger 
 Høreforeningens hjemmeside
 hoerelse.info 

Foreninger fra Danmark
Organisationer fra Danmark
Etableret i 1912
Hørevanskeligheder
Patientforeninger
Reciprok (grammatik)

Reciprok betegner i grammatikken en gensidighed, hvor flere subjekt (eller et subjekt i flertal) er objekt for hinanden:

Peter og Ole slog hinanden ihjel

Flere sprog har en særlig reciprok bøjningsform, f.eks. tyrkisk og bantusprog. På dansk er der en række ord, hvor passiven har reciprok betydning: mødes, slås, ses, tales ved.

Se også: reciprokering ved stednavne.

Grammatik
Gaizka Mendieta

Gaizka Mendieta Zabala (født 27. marts 1974 i Bilbao, Spanien) er en tidligere spansk fodboldspiller, som hovedsageligt spillede i Valencia CF. Han spillede derefter kortvarigt i S.S. Lazio og FC Barcelona, inden han afsluttede sin karriere i engelske Middlesbrough F.C.. Han var midtbanespiller, og spillede desuden 40 kampe på det spanske landshold. Han var med til både EM i 2000 og VM i 2002.

Eksterne henvisninger 

Fodboldspillere fra Spanien
Fodboldspillere fra Valencia CF
Fodboldspillere fra SS Lazio
Fodboldspillere fra FC Barcelona
Fodboldspillere fra Middlesbrough F.C.
Personer fra Bilbao
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Hasselbacken

Hasselbacken (Hotell och Restaurang Scandic Hasselbacken) er et hotel og en restaurant på Djurgården i Stockholm.

Den ældste kro på Hasselbacken hed Dunderhyttan og opstod i midten af 1700-tallet. I 1760'erne fik stedet navnet "Hasselbacken".

Jacob Wilhelm Davidson tog over i 1853, og Hasselbacken udstyredes med store verandaer og festsale. I 1923 brændte det ned til grunden, men blev genopbygget efter et par måneder som Nya Hasselbacken. I 1992 blev Restaurang Hasselbacken genindviet efter fem års renovering.

Den bekendte hasselbackkartoffel (næsten gennemskåren kartoffel, ovnstegt) har navn efter denne restaurant. Hasselbackkartofler er første gang omtalt i en svensk kogebog i 1935. Blandt de retter, som Hasselbacken er kendt for, regnes Gösfilé à la Soto Maior – en marineret, paneret sandartfilet med champignonsauce, opkaldt efter den portugisiske diplomat António da Cunha Soto Maior.

Hasselbacken i film 
Hasselbackens eksteriør har medvirket i en række film:
 Åh, i morron kväll (1919)
 Dollarmillionen (1926)
 Säg det i toner (1929)

Transport 
Hasselbacken ligger ved stoppestedet Konsthallen på museumssporvognslinjen Djurgårdslinjen.

Eksternt link 
 http://www.restauranghasselbacken.com/

Referencer  

Hoteller i Stockholm
Tyrkiske sprog

Den tyrkiske sprogfamilie er en vidtforgrenet sprogfamilie i Europa og Asien og omfatter 40 tæt beslægtede sprog, der bliver talt af ca. 150 millioner mennesker.

Den bliver ofte regnet som en undergren af den altaiske sprogfamilie sammen med bl.a. den mongolske. Det er dog omdiskuteret.

De største tyrkiske sprog

Ordeksempler 

Tyrkiske sprog er nært beslægtede, som det fremgår af de nedenstående eksempler:

Eksterne henvisninger 

The Turkic Languages in a Nutshell  (engelsk)
Karen Nøhr

Karen Bach Nøhr (født 17. juni 1933) var fra 1994-2001 amtsborgmester i Fyns Amt, valgt for Det Radikale Venstre.

Karen Nøhr blev uddannet laborant i 1956, hvilket hun har arbejdet som på Assens Sygehus og i Grønland. Fra 1961 til 1990 arbejdede hun som lægesekretær.

Den politiske karriere begyndte i kommunalbestyrelsen i Glamsbjerg Kommune, hvor hun bl.a. var formand for kulturudvalget. I 1978 blev hun valgt til hovedbestyrelsen i Det Radikale Venstre, sad i partiets forretningsudvalg 1979-1990 og var dets næstformand 1983-1990. Hun blev valgt til Fyns Amtsråd i 1990 og blev amtsborgmester i 1994. Hun sad i to perioder, inden hun i 2001 overlod posten til den konservative Jan Boye. Hun har stadig sæde i partiets hovedbestyrelse.

Ved siden af det partipolitiske har Karen Nøhr haft adskillige tillidsposter, bl.a. var hun bestyrelsesmedlem i Hjerteforeningen 1995-2003. Senere har hun været medlem af bestyrelsen for Odense Teater og Kræftens Bekæmpelses lokalafdeling på Fyn.

Kildeangivelser 

Politikere fra Det Radikale Venstre
Amtsborgmestre fra Danmark
Personer i Kraks Blå Bog
Karsten Revsbech

Karsten Revsbech (født 29. august 1950) er dr.jur. og professor ved Aarhus Universitet, hvor han underviser i forvaltningsret.

CV 
 Ansat som adjunkt 1980 og som lektor 1984 ved Aarhus Universitet
 Udnævnt til professor i forvaltningsret samme sted 1992
 Dr. jur. 1987 på afhandlingen "Planer og forvaltningsret"
 Underviser i kommunalret, forvaltningsret og miljøret ved universitetet og har skrevet bøger og artikler inden for samme emneområder, bl.a. bogen "Kommunalret", 2002 (sammen med Jens Garde)
 Siden 1993 undervist i kommunalret under Djøf Efteruddannelse.
 Siden 1994 censor i kommunalret ved Danmarks Forvaltningshøjskole.

Deltagelse i råd, nævn, udvalg eller netværk 
 Medlem, Arbejdsgruppe under Folketingets Præsidium vedr. Rigsrevisionens habilitet, 20.6.2007-1.10.2007.
 Medlem, Bedømmelsesudvalg vedrørende professorat i statsforfatningsret., 1.7.2006-1.12.2006.
 Medlem, Bedømmelsesudvalg vedrørende professorat i fast ejendoms retsforhold, Aalborg Universitet., 15.6.2006– .
 Medlem, Udvalg til bedømmelse af Michael H. Jensens doktorafhandling "Beskyttelse af juridiske personer efter grundlovens § 73"., 1.6.2006-1.12.2006.
 Medlem, Udvalg til bedømmelse af René Dejbjerg Pedersens ph.d.-afhandling "Det forvaltningsretlige skøn", Københavns Universitet., 1.11.2005-17.3.2006.
 Formand, Udvalg til bedømmelse af Søren H. Mørups doktorafhandling "Berettigede forventninger i forvaltningsretten"., 1.6.2005-13.1.2006.
 Formand (medlem af bestyrelsen fra 01.01.2000), Dansk Forening for Kommunalret, 1.4.2005– .
 Formand, Taksationskommission vedrørende ekspropriationer til statens anlægsarbejder (Taksationskommissionen for Nord- og Midtjylland), 1.8.1996– .
 Medlem af styrelsen, Nordisk Administrativt Forbund, 1.1.1994– .

Henvisninger 
 Karsten Revsbechs puplikationsliste
 Stamdata fra Aarhus Universitet

Jurister fra Danmark
Ansatte ved Aarhus Universitet
Personer i Kraks Blå Bog
Betinget samopståen

Betinget samopståen el. "Årsagskæden" (Sanskrit: प्रतीत्यसमुत्पाद pratītyasamutpāda; Pali: पटिच्चसमुप्पाद paṭiccasamuppāda) er en grundlæggende del af den buddhistiske lære (Dharma). Den søger at klarlægge, hvorledes individuel lidelse opstår, samt hvordan man får bragt den til ophør.

For en fyldestgørende klarlægning af den betingede samopståen er det formålstjentligt at se de illustrationer, der findes på blandt andet Tibetanske tempeldraperier. Sådanne draperier kaldes "bhavachakra" på sanskrit.

Der er tolv led i den betingede samopståen:

 Uvidenhed: Ikke at kende De Fire Ædle Sandheder.
 Karmiske dannelser: Kropslige, verbale og og mentale karmiske dannelser.
 Bevidsthed: øje-bevidsthed, næse-bevidsthed, tunge-bevidsthed, krops-bevidsthed, intellekt-bevidsthed.
 Mental-materie-sammenhæng: Følelse, opfattelse, intention, kontakt og opmærksomhed hører til det mentale plan, de fire elementer og deres form hører til materien.
 De seks sanse-baser: øjne, ører, næse, tunge, krop, intellekt.
 Kontakten: øje-kontakt, øre-kontakt, næse-kontakt, tunge-kontakt, krops-kontakt, intellekt-kontakt.
 Følelser: følelser, som stammer fra øje-kontakt, øre-kontakt, næse-kontakt, tunge-kontakt, krops-kontakt, intellekt-kontakt.
 Livstørsten: tørst efter former, tørst efter lyde, tørst efter dufte, tørst efter smage, tørst efter at mærke, tørst efter idéer.
 Klyngen: klyngen sig til sanserne, til synspunkter, til leveregler og udøvelse, og klyngen sig til sig selv.
 Tilblivelses-proces: i den formløse verden, sanseverdenen eller i formverdenen.
 (Gen)fødsel: at føde, nedkomme, blive til, komme frem, fremkommen af aggregater (khandhas), at bruge sanse-baserne uanset hvilket væsen, man er.
 Alderdom og død: aldring, hensygnen af livskraft, svækkelse, død, uanset hvilket væsen, man er.

Det ligner, at det efterfølgende led opstår som en virkning af det foregående, en kæde af årsag-virkning. Dette er imidlertid ikke rigtigt. De 12 led opstår samtidig, og de betinger gensidigt hinanden, hvilket kan ses deraf, at man lige så godt kan læse årsagskæden bagfra.

Referencer 

Buddhisme
Ferdinand de Saussure

Ferdinand de Saussure (født 26. november 1857, død 22. februar 1913) var en schweizisk lingvist og betragtes som strukturalismens grundlægger.

I sin ungdom beskæftigede Saussure sig med de indoeuropæiske sprogs forhistorie og kan regnes til junggrammatikerne. Hans bog Mémoire sur le système primitif des voyelles dans les langues indo-européennes (1879) var umiddelbart overset, men er et epokegørende bidrag til den omvæltning af den indoeuropæiske sprogvidenskab, der nu kendes under navnet laryngalteorien.

Saussures hovedværk er imidlertid det posthumt udgivne Cours de linguistique générale (1916), der er en nedskrift af forelæsninger holdt mellem 1907 og 1911 og et banebrydende værk i den strukturalistiske diakrone sprogvidenskab. På dette tidspunkt vender Saussure sig bort fra den historiske sprogvidenskab og forsøger at etablere en almen lingvistik. Han insisterer således på, at man holder det diakrone og det synkrone perspektiv skarpt adskilt.

Han deler desuden sproget i to dele, langue og parole. Langue er sprogets regler, sprogsystemet, mens parole er det faktiske talte sprog, de konkrete sprogytringer. Denne skelnen lever videre hos Noam Chomsky, som henholdsvis competence og performance. Begge opfatter sprogevnen som en egenskab, der er biologisk nedlejret i mennesket.

Saussures mest berømte distinktion er mellem signifiant/udtryk og signifié/indhold, der til sammen definerer det enkelte tegn, signe. Han insisterer på, at forholdet mellem disse to ting er arbitrært. At træet (signifié) forbindes med ordet "træ" (signifiant) beror alene på en social konvention. Træet kunne hedde alt muligt andet, og alt muligt andet kunne hedde "træ".

Referencer

Eksterne henvisninger 

Lingvister
Videnskabsfolk fra Schweiz
Medlemmer af Videnskabernes Selskab
Semiotikere
IWC

IWC har flere betydninger:
 Den internationale hvalfangstkommission (eng.  International Whaling Commission, IWC)
 International Watch Company (Schweizisk ur fabrikant.)
Koiné

Koiné (græsk κοινή koinē, "fælles (dialekt)") er den form for græsk der blev talt og skrevet som verdenssprog i Middelhavsområdet og Mellemøsten i hellenistisk tid og kejsertiden (ca. 300 f.Kr. til 600 e.Kr.).

Moderne sprogvidenskab bruger også ordet koiné om overregionale fællessprog. Ordet kan også bruges i overført betydning om andre kulturfrembringelser som klædedragt.

Koiné er udviklet fra den attiske dialekt, der i klassisk tid (5.-4. årh. f.Kr.) blev talt i Athen og områder under atheniensisk indflydelse. Hver bystat i Grækenland havde sin egen dialekt, men Athen var et kulturelt centrum med stor prestige. I koiné er den attiske dialekts mest særprægede lokale træk udjævnet til fordel for en fællesgræsk form (fx θάλασσα thalassa i stedet for θάλαττα thalatta, ναός naos i stedet for νεώς neōs).

Da Alexander den Store erobrede Perserriget, blev koiné udbredt til hele Mellemøsten, særlig Lilleasien, Syrien, Palæstina og Egypten. Det Ny Testamente er affattet på koiné. Gamle Testamente forelå allerede i en græsk oversættelse, Septuaginta, som de ikke-hebraisktalende jøder læste.

Koiné udviklede sig gradvis til nygræsk. Mange af forskellene på klassisk græsk og nygræsk var allerede undervejs i koiné: udtale, formlære og syntaks.

Græsk sprog
Alec Issigonis

Alexander Arnold Konstantin Issigonis (18. november 1906 – 2. oktober 1988) var en græsk-britisk bildesigner. Født 1906 i Smyrna af græske forældre men med britisk statsborgerskab. Bosat i England siden han blev evakueret fra den daværende græske by Smyrna (nu Izmir) af britiske marineinfanterister i 1922 da tyrkiske tropper indtog byen.

Havde forinden konstrueret en anden succes Morris Minor (i Danmark ofte kendt som Morris 1000) i sedan og stationcarudgave (i Danmark kendt som "Morris-bindingsværk").

Personer fra Izmir
Personer fra Storbritannien
Ummanz (kommune)

Ummanz er en by og kommune i det nordøstlige Tyskland, beliggende under Landkreis Vorpommern-Rügen på øen Rügen. Landkreis Vorpommern-Rügen ligger i delstaten Mecklenburg-Vorpommern.

Ummanz er beliggende ca. 4 km sydvest for Gingst og ca. 20 km vest for Bergen auf Rügen. En del af kommunen Ummanz ligger på øen Ummanz (også den ubeboede ø Heuwiese hører til kommunen). Man har siden 1901 kunnet køre til øen Ummanz over en 250 meter langbro ved Waase. Det er den fjerdestørste ø i Mecklenburg-Vorpommern. I nord grænser kommunen op til Schaproder Bodden, Udarser Wiek og Koselower See. I syd finder man Kubitzer Bodden. Store dele af kommunen ligger i Nationalpark Vorpommersche Boddenlandschaft.

Landsbyer og bebyggelser 

Byer i Mecklenburg-Vorpommern
Byer i Kreis Vorpommern-Rügen
As the Flower Withers

As the Flower Withers var det britiske death/doom metalband My Dying Brides debutalbum, der blev udgivet i maj 1992 gennem Peaceville Records.

As the Flower Withers var et af de første albums der igangsatte den nye genre death/doom metal i undergrunden, og gav den elementer af de tungsindige dybder. Bandsene Paradise Lost og Anathema bidrog også til opstanden af den nye genre death/doom.

Albumomslaget blev tegnet af Dave McKean.

Sang information 
Mange af sporerne fra As the Flower Withers er dukket op på andre udgivelser af My Dying Bride. "Sear Me" var det første nummer i en trilogi. Den blev fulgt op af den keyboard og violin baserede sang "Sear Me MCMXCIII" fra 1993 og efterfølgende "Sear Me III" fra 1999, som stilmæssigt minder mere om den oprindelige sang.

"The Bitterness And The Bereavement" kom fra en af bandets tidligere demoer, og blev udgivet for sig selv under navnet "Unreleased Bitterness" i 1993. Denne version af sangen dukker også op på digipak genudgivelsen af As The Flower Withers, og deres opsamlingsalbum Meisterwerk 1.

"Vast Choirs" er en genskrevet version af en sang fra bandets første demoindspilning, Towards the Sinister. Denne version findes både på Meisterwerk 2 og genudgivelsen af Trinity i 2004.

"The Return of the Beautiful" blev genindspillet til studiealbummet The Dreadful Hours fra 2001.
Live versioner af "The Forever People" findes på begrænsede udgaver af The Angel and the Dark River og For Darkest Eyes''. Den sang er ofte spillet som det afsluttende nummer til My Dying Brides optrædender.

Sporliste 
 "Silent Dance" – 2:00
 "Sear Me" – 9:00
 "The Forever People" – 4:03
 "The Bitterness and the Bereavement" – 7:28
 "Vast Choirs" – 8:09
 "The Return of the Beautiful" – 12:45
 "Erotic Literature" – 5:05

Japanske bonusspor 
 "The Forever People" live til Dynamo festival i 1995 – 4:56

Bonusspor på genudgivelsen fra 2003 
 "Unreleased Bitterness" – 7:49

Eksterne henvisninger 
 

Debutalbum fra 1992
Debutalbum fra Storbritannien
My Dying Bride-album
Avestisk (sprog)

Avestisk er et uddødt iransk sprog, der bliver brugt i Avesta, den zoroastriske religions hellige skrifter.

Selv om de avestiske tekster er skrevet ned på et forholdsvis sent tidspunkt (måske under sassaniderne), er sproget betydelig ældre og står sanskrit forholdsvis nær. Sprogvidenskabsfolk daterer derfor de tidligste avestiske tekster, Zarathustras gathaer ("hymner") og deres oldavestiske eller gathaavestiske sprog til mellem 1200 og 600 f.Kr.

Det avestiske sprog ophørte formentlig med at eksistere som et talt sprog i achæmenidisk tid (550-330 f.v.t.). Herefter er det alene et liturgisk sprog for de zoroastriske præster, der imidlertid hæger om den oprindelige ordlyd og udtale.

Iranske sprog
Italiens fodboldlandshold

Italiens fodboldlandshold er det nationale fodboldhold i Italien, og landsholdet bliver administreret af Federazione Italiana Giuoco Calcio. Holdet har vundet fire Verdensmesterskaber henholdsvis i 1934, 1938, 1982 og senest 2006. Derudover har Italien vundet to Europamesterskaber.

Italiens placering i de største turneringer

EM i fodbold 

*Uafgjort inkluderer knockout-kampe afgjort med straffesparkskonkurrence.
**Guld baggrund viser, at turneringen blev vundet.***Rød kant viser, at turneringen blev afholdt på hjemmebane. Rekorder 

 Spillere med flest kampe 

Pr. 2. juli 2021 er Italiens spillere med flest kampe disse:

Spillere med fed er stadig aktive spillere.

 Topscorere 

Per 2. juli 2021 er Italiens spillere med flest antal scoringer disse:

Spillere med fed er stadig aktive spillere.

 Anførere 
Liste over anførere for Italiens fodboldlandshold:

 1910 Francesco Calì
 1911–1913 Giuseppe Milano
 1914–1915 Virgilio Fossati
 1920–1925 Renzo De Vecchi
 1925–1927 Luigi Cevenini
 1927–1930 Adolfo Baloncieri
 1931–1933 Umberto Caligaris
 1934 Gianpiero Combi
 1935–1936 Luigi Allemandi
 1937–1939 Giuseppe Meazza
 1940–1947 Silvio Piola
 1947–1949 Valentino Mazzola
 1949–1950 Riccardo Carapellese
 1951–1952 Carlo Annovazzi
 1952–1960 Giampiero Boniperti
 1961–1962 Lorenzo Buffon
 1962–1963 Cesare Maldini
 1963–1966 Sandro Salvadore
 1966–1977 Giacinto Facchetti
 1977–1983 Dino Zoff
 1984–1985 Marco Tardelli
 1985–1986 Gaetano Scirea
 1986–1987 Antonio Cabrini
 1988–1991 Giuseppe Bergomi
 1991–1994 Franco Baresi
 1994–2002 Paolo Maldini
 2002–2010 Fabio Cannavaro
 2010–2018 Gianluigi Buffon
 2018–nu Giorgio Chiellini

 Aktuel trup 
Følgende spillere blev udtaget til Italiens VM-kvalifikationskamp imod Nordirland den 15. november 2021.Antal kampe og mål er korrekt pr. 15. november 2021 efter kampen mod Nordirland.''

Nylige indkald 
Følgende liste over aktive spillere blev ikke indkaldt til den seneste landskamp, men er blevet indkaldt til en A-landskamp indenfor de seneste 12 måneder.

 INJ

 
 INJ

 INJ
INJ
INJ
INJ
INJ

 INJ
INJ

 
 INJ

 
 
 
 INJ

 PRE

 
 
 
 INJ = Skadet
 PRE = Foreløbig trup

Referencer